“Адзін відэафільм – а колькі інфармацыі! Ігумен і яшчэ чатыры манахі пабудавалі Свята-Троіцкі храм. Галоўнае ж, “Фарпост” расказвае аб айцу Міхаілу, які ўсынавіў сотні дзяцей. Дзякуючы яго старанням, пабудаваны прытулак для сірот, інвалідаў, ВІЧ-інфіцыраваных. Для тых дзяцей, якія раней былі “нікому не патрэбны”. Цяпер яны адчуваюць клопат і ласку, догляд і цеплыню сапраўднага бацькі. Айцец Міхаіл і сёстры, якія яму дапамагаюць, асаблівую ўвагу ўдзяляюць інвалідам. Напрыклад, Глеб жыве ў прытулку 18 год. Яго маці, хворая на рак, нарадзіла сына-калеку і сама прынесла яго епіскапу Лонгіну. Глухі, невідушчы, з цяжэйшым паражэннем нервовай сістэмы, ён пазнае людзей толькі па дотыках…